ดิฉันคลอดธรรมชาติแฝดตัวเล็กก่อนกำหนด แล้วเสียทั้งคู่ แต่2เดือนแล้ว น้ำคาวคาวยังไม่หยุด และยังเป็นสีแดงสดมีเมือกๆปน เคยเป็นสีน้ำตาลและกลับมาแดงอีกเรื่อยๆไม่มีทีจะหยุดเลย อันตรายไหมคะ เป็นกังวลมากคะ
สวัสดีค่ะ น้ำคาวปลาที่มีหลังคลอด เกิดจากร่างกายขับน้ำนี้ออกมาจากแผลที่มดลูกบริเวณที่รกเกาะ น้ำนี้จะเป็นเลือดเก่าปนกับน้ำเหลืองค่ะ โดยลักษณะน้ำคาวปลาหลังคลอดมี 3ระยะ คือระยะแรกหรือ 3วันแรกหลังคลอด จะเป็นน้ำสีแดงคล้ำ ระยะที่ 2 คือช่วง 4-14วัน จะเป็นสีแดงจางหรือสีน้ำตาลอ่อน ระยะที่ 3 คือช่วงวันที่ 15 จนถึง 6สัปดาห์ น้ำคาวปลาจะข้นขึ้นเป็นมูก สีขาว เป็นเมือกๆค่ะ.**ลักษณะน้ำคาวปลาที่ผิดปกติ คือ น้ำคาวปลาที่มีกลิ่นเหม็น. น้ำคาวที่เคยเป็นแดงจางๆมีสีเข้มขึ้น มีอาการปวดท้องน้อยผิดปกติ มีไข้ ซึ่งลักษณะนี้บ่งบอกถึงการมีโพรงมดลูกอักเสบค่ะ.**ดังนั้นจากที่ เล่ามา ถือว่าผิดปกตินะคะ แนะนำให้ไปพบแพทย์เพื่อตรวจดูอาการนะคะ